Armjansk

Armjansk (ukrainsk: Армянськ, russisk: Армянск, armensk: Արմիանսկ, krimtatarisk: Ermeni Bazar) er en by i nord på Krimhalvøya i Ukraina. Den ligger på Perekopeidet i Karkinitbukten. Armjansk har ca 25.000 innbyggere, hvorav 54 % er russere og 29 % ukrainere. Armjansk ble grunnlagt i 1736 av armenere og grekere, som hadde kommet hit fra den nærliggende byen Perekop. Det første navnet på byen var Ermeni Bazar (krimtatarisk for «det armenske marked»). Armjnsk er sete for kommunen av samme navn. Byens største arbeidsgiver er statsbedriften «Krimski Titan» (Кримський Титан), som produserer titanoksid (TiO2), svovelsyre og kunstgjødsel. Byen har også et stålbetongverk. Eksterne lenker Offisielt nettsted Offisielt nettsted (en) Armiansk – kategori av bilder, video eller lyd på Commons (en) Armiansk – galleri av bilder, video eller lyd på Commons Armyansk.Info project - russisk